internet vaartha 340 Views
న్యూఢిల్లీ : దేశంలో యువతను ఎక్కువ ఆకట్టుకునేవిధంగా రూపిఒందించిన టిబుక్‌ ప్రీమియమ్‌ స్మార్ట్‌ఫోన్‌, టిఫోన్‌లను ప్రముఖ క్రికెటర్‌ సచిన్‌ తెందూల్కర్‌ ఆవిష్కరించారు. తేలికపాటి 5.5 అంగుళాల స్మార్ట్‌ఫోన్‌, ట్యాబ్‌ పిసి తరహాలో అల్ట్రాబుక్‌ మార్కెట్‌లో వాటా పెంచుకోగలవని చెపుతున్నారు. తమ ఉత్పత్తులకు ప్రచారకర్తగా సచిన్‌ తెందూల్కర్‌ను నియమించుకున్నట్లు కంపెనీ వ్యవస్థాపక ఛైర్మన్‌ లింగారెడ్డి మహేష్‌ వెల్లడించారు. ఈకార్యక్రమంలో ఎండి రోహిత రాఠీ, సహవ్యవ స్థాపకుడు ఎండి నర్సిరెడ్డి తదితరులున్నారు. గాడ్జెట్‌ 360పై ఈ ఉత్పత్తులు అందుబాటులో ఉంటాయని కంపెనీ ప్రకటిం చింది. స్మార్ట్రాన్‌ హైదరాబాద్‌, బెంగళూరుల్లో కార్యకలాపాలు నిర్వహిస్తోంది. ఆర్‌అండ్‌డి కార్యకలాపాలకు పదిమిలియన్‌ డాలర్లు వెచ్చించింది. వచ్చే రెండేళ్లలో 100 మిలియన్‌ డాలర్లు పెట్టుబడి పెడుతున్నట్లు ప్రకటించింది. టిబుక్‌, టిఫోన్‌ వంటి వాటితోపాటు మరికొన్ని ఉత్పత్తులు విడుదలచేస్తామని కంపెనీ ప్రకటించింది. ఇంటెల్‌కోర్‌ ఎం ప్రాసెసర్‌తో పాటు విండోస్‌ 10 నిర్వహణ వ్యవస్థ టిబుక్‌పై ఉంది.